**รายงาน**

**ผลการดำเนินงานตามแผนพัฒนาประสิทธิภาพในการปฏิบัติราชการ (มาตรา 44)**

**ประจำปีงบประมาณ พ.ศ. 2561**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**เรื่อง** เสริมสร้างความเข้มแข็งด้านคุณธรรมจริยธรรมภายในองค์กร

**รายงานความก้าวหน้าประจำเดือน** **มกราคม พ.ศ. 2561**

**ความก้าวหน้าผลการดำเนินงาน**

**ผลผลิตที่ 1 บุคลากรทุกระดับผู้ปฏิบัติกลุ่มเป้าหมายมีความตระหนักในการทำงานด้วยความซื่อสัตย์สุจริตไม่น้อยกว่าร้อยละ 80**

กรมสนับสนุนบริการสุขภาพ โดย กลุ่มงานคุ้มครองจริยธรรม ได้ดำเนินการเพื่อให้ผลผลิตบรรลุ ดังนี้

1. ดำเนินการเชิญชวนหน่วยงานในสังกัดร่วมเสริมสร้างขวัญและกำลังใจสำหรับผู้ปฏิบัติงาน รวมทั้งกระตุ้นให้เกิดความร่วมมือ ยกย่อง ชมเชย เชิดชู ประกาศเกียรติคุณข้าราชการ ลูกจ้างประจำและพนักงานราชการที่มีความประพฤติดี ยึดมั่นในคุณธรรมและศีลธรรม มีความซื่อสัตย์สุจริต จนปรากฏเด่นชัดเป็นที่ยอมรับและมีผลงานโดดเด่นเชิงประจักษ์เป็นประโยชน์ต่อหน่วยงานและประชาชน ซึ่งกำหนดจะจัดประชุมคณะกรรมการคัดเลือกครั้งที่ 1 เมื่อวันที่ 2 กุมภาพันธ์ 2561
2. จัดทำคู่มือป้องกันการละเว้นการปฏิบัติหน้าที่ในภารกิจหลักและภารกิจสนับสนุน กรมสนับสนุนบริการสุขภาพ คู่มือผลประโยชน์ทับซ้อน เพื่อเป็นแนวทางปฏิบัติให้แก่เจ้าหน้าที่กรมสนับสนุนบริการสุขภาพถือปฏิบัติ และสมุดพกความดีเพื่อให้เจ้าหน้าในสังกัด กรมสนับนุนบริการสุขภาพ ได้จดบันทึกความดีที่ได้กระทำเพื่อเป็นเกียรติประวัติและส่งเสริมให้กระทำความดี
3. ส่งบุคลากรกรมสนับสนุนบริการสุขภาพ ในตำแหน่งเกี่ยวกับการผู้ประกอบวิชาชีพ “วิศวกร” เข้าร่วมรับฟังความเห็นต่อ(ร่าง)คู่มือข้อเสนอแนะเพื่อป้องกันการขัดกันระหว่างประโยชน์ส่วนบุคคล กับประโยชน์ส่วนรวมสำหรับเจ้าหน้าที่ของรัฐซึ่งเป็นผู้ประกอบวิชาชีพ “วิศวกร” วันอังคารที่ 23 มกราคม 2561 ณ ห้องประชุมนนทบุรี 1 สำนักงาน ป.ป.ช. (ถนนนนทบุรี) ต.ท่าทราย อ.เมืองนนทบุรี จ.นนทบุรี เพื่อประโยชน์แก่เจ้าหน้าที่ของรัฐในสายวิชาชีพ “วิศวกร” ได้รับทราบทิศทางการดำเนินการป้องกันการทุจริตของเจ้าหน้าที่ภาครัฐ โดยคาดหวังก่อให้เกิดจิตสำนึกและพัฒนาพฤติกรรมในการปฏิบัติหน้าที่ โดยยึดประโยชน์ส่วนรวมของรัฐและประชาชนเป็นสำคัญ สุจริตและเที่ยงธรรม ไม่กระทำการที่จะก่อให้เกิดความไม่เชื่อถือหรือความไม่วางใจ และไม่กระทำการอันมีลักษณะเป็นการขัดกันระหว่างประโยชน์ส่วนบุคคล กับ ประโยชน์ส่วนรวม ตลอดจนรวมถึงห้ามคู่สมรสหรือบุตรของเจ้าข้าของรัฐด้วย
4. ประชุมคณะจัดทำและขับเคลื่อนแผนปฏิบัติการส่งเสริมคุณธรรมกรมสนับสนุนบริการสุขภาพให้เพื่อกำหนดแนวทางการดำเนินงานในระยะ 4 ปี ในวันที่ 24 มกราคม 2561 ณ ห้องประชุม 2 ชั้น 9 ตึกกรมสนับสนุนบริการสุขภาพ โดยมีรองอธิบดีกรมสนับสนุนบริการสุขภาพ (นายประภาส จิตตาศิรินุวัตร) เป็นประธานการประชุม

**ผลผลิตที่ 2 ผู้บริหารมีความรู้ความเข้าใจเกี่ยวกับบทบาทหน้าที่การเป็นนักบริหารที่ดีไม่น้อยกว่าร้อยละ 80**

กลุ่มงานคุ้มครองจริยธรรม อยู่ระหว่างจัดทำแบบฟอร์มแบบประเมินการฝึกอบรมหลักสูตร โครงการฝึกอบรมนักบริหารด้านการสนับสนุนบริการสุขภาพยุคใหม่ กรมสนับสนุนบริการสุขภาพ ปี 2561 เพื่อเตรียมบันทึกข้อมูลแบบประเมินผล

**ผลผลิต/ผลลัพธ์ในการดำเนินงาน**

1. หน่วยงานในสังกัดกรมสนับสนุนบริการสุขภาพ เสนอบุคลากรเป็นคนดี 4 ประเภท ดังนี้

* ข้าราชการพลเรือนดีเด่น ปี 2560 จำนวน 8 คน
* ผู้ประพฤติปฏิบัติตนชอบด้วยความซื่อสัตย์สุจริต ประจำปี 2561 จำนวน 1 คน
* คนดีศรีสาธารณสุข ประจำปี 2561 จำนวน 7 คน
* คนดีศรี สบส. ประจำปี พ.ศ. 2561 จำนวน 6 คน

1. ต้นฉบับคู่มือป้องกันการละเว้น การปฏิบัติหน้าที่ในภารกิจหลักและภารกิจสนับสนุน กรมสนับสนุนบริการสุขภาพ จำนวน 1 เล่ม และ สมุดบันทึกความดี 1 เล่ม
2. มีการส่งบุคลากรกรมสนับสนุนบริการสุขภาพ ในตำแหน่งเกี่ยวกับการผู้ประกอบวิชาชีพ “วิศวกร” จำนวน 3 คน เข้าร่วมรับฟังความเห็นต่อ(ร่าง)คู่มือข้อเสนอแนะเพื่อป้องกันการขัดกันระหว่างประโยชน์ส่วนบุคคล กับประโยชน์ส่วนรวมสำหรับเจ้าหน้าที่ของรัฐซึ่งเป็นผู้ประกอบวิชาชีพ “วิศวกร” และมีการสื่อสารไปยังหน่วยงานที่เกี่ยวข้อง จำนวน 2 หน่วยงาน ได้แก่ กองวิศวกรรมการแพทย์ และกองแบบแผน

**หลักฐานประกอบผลการดำเนินงาน**

1. หนังสือเชิญชวน ที่ สธ 0714.2/17 ลงวันที่ 10 มกราคม 2561 เอกสารประกอบการอบรมฯ
2. คู่มือผลประโยชน์ทับซ้อนฯ และสมุดบันทึกความดี
3. เอกสารการเข้ารับฟังข้อคิดเห็น และหนังสือแจ้งหน่วยงานที่เกี่ยวข้อง ที่ สธ 0714.2/76 ลงวันที่ 5 กุมภาพันธ์ 2561 สรุปประเด็นสำคัญ
4. สรุปมติการประชุมเมื่อวันที่ 24 มกราคม 2561

................................................................ ผู้รายงาน

...........................................วัน/เดือน/ปี ที่รายงาน